Ja nüüd rõõmustavast, mida seekord ei olnud vähe. Kui ma õlle kätte sain, siis võttis Juur plaadipuldi taga koha sisse. Danger! High Voltage hakkas plaadimasinas hüppama või oli see Mardi endavalmistatud mix, või täpsem oleks öelda - skrätsh (üldiselt oligi nii, et Kahu miksis, aga Juur skrätshis). Lõbu sellest Electric Six'i loost jäi niisiis lühikeseks. Dj-pult oli seekord sätitud teisele korrusele ja ühel hetkel ma vaatasin, et selline Cromwelli ümarpea moodi mees turnis ahvikiirusel sealt trepist alla. Juur kummardus plaadimasina kohale ja järgmisel hetkel hakkas mängima Ramones. Arvasite õigesti - Mart "Ramonesi esindaja Eestis" Ramone hüppas saali mööda ringi nagu rõõmurull.